A drágább, minőségi napelemes rendszerek felhős időben is termelnek áramot, igaz, csak töredékét annak, mint amit napos időben képesek előállítani.
Éjszaka természetesen nem képes áram termelésére egy napelemes rendszer sem, hiszen a hold és a csillagok fénye csekély.
Persze nem maradunk áram nélkül ilyenkor sem, hiszen a napelemes rendszer a szolgáltatóhoz táplálja be a megtermelt áramot, és mi a szolgáltatótól kapott áramot használjuk fel. Azt, hogy a betáplált, vagy a vételezett áram van túlsúlyban, könnyen leolvashatjuk az oda-vissza mérő villanyóránkról.